Markian Popov
Sodan päätyttyä loppukeväästä 1945 hän johti Lvivin sotilaspiiriä vuoteen 1946, jolloin hänet siirrettiin Taurian sotilaspiirin (Krimin alue) komentajaksi. Tehtävässä hän pysyi vuoteen 1954 saakka. Vuosina 1955–1956 hän toimi maavoimien taistelukoulutuksen kehittämislaitoksen päällikkönä ja 1956–1962 maavoimien apulaiskomentajana sekä maavoimien esikuntapäällikkönä. Vuonna 1962 hänestä tuli puolustusministeriön sotilastarkastaja-neuvonantaja. Hän pysyi tehtävässä kuolemaansa saakka. Hän kuoli tapaturmaisesti kotinsa palossa Moskovassa huhtikuussa 1969. Hänen hautansa sijaitsee Novodevitšin hautausmaalla Moskovassa.
Aleksandr Popov (jääkiekkoilija)
Aleksandr Aleksandrovitš Popov (s. 31. elokuuta 1980 Angarsk, Venäjän SFNT, Neuvostoliitto) on venäläinen jääkiekkoilija, joka edustaa KHL-joukkue Avangard Omskia, jota on edustanut koko ammattilaisuransa ajan. Melko pienikokoinen Popov on pelipaikaltaan vasen laitahyökkääjä ja laukoo oikealta. Maaliskuussa 2012 hänestä tuli Avangard Omskin seurahistorian eniten sarjaotteluita pelannut pelaaja ohittaen Dmitri Rjabykinin.